Diari Oficial de la Generalitat Valenciana


Sumari del DOGV 6668, del 12-12-2011 (2011/12831)

Notificació de la sentència dictada en el judici ordinari número 685/2010.
--------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12623


Organisme emissor
:   Jutjat Social Número 10 de Madrid

Tipus de document
:   Edicte

Notificació de la sentència dictada en el judici ordinari número 685/2010. [2011/12741]  
Número d'actuacions: demanda 685/2010  
Matèria: ordinari.  
Demandant: Cristina Espinar Caballero.  
Demandat: Universo Selección, SL.   
Cèdula de notificació   
Ana Belén Requena Navarro, secretària judicial del Jutjat Social número 10 de Madrid, faig saber:   
Que en el procediment de demanda número 685/2010 d'aquest Jutjat Social, seguit a instàncies de Cristina Espinar Caballero contra l'empresa Universo Selección, SL, sobre ordinari, s'ha dictat la següent sentència, de què s'adjunta la part dispositiva.   
I perquè valga de notificació de forma legal a Universo Selección, SL, en parador ignorat, expedisc aquesta sentència per a la seua inserció en el Diari Oficial de la Comunitat Valenciana.  
S'adverteix el destinatari que les comunicacions següents s'efectuaran en les estrades d'aquest Jutjat, llevat de les que revisten forma d'interlocutòria o sentència, o si es tracta d'una citació a termini.   
  
Madrid, 12 de setembre de 2011.- La secretària judicial: Ana Belén Requena Navarro.  
  
Sentència 273/2011.  
Número d'actuacions: demanda 685 /2010.   
Madrid, 7 de juny de 2011   
María Luisa Segura Rodríguez, magistrada del Jutjat Social número 10 de Madrid, he vist aquestes actuacions seguides per quantitat entre les parts; d'una, i com a demandant, Cristina Espinar Caballero, assistida de la lletrada Cristina Rodríguez Rodríguez, amb el número de col·legiada 69314, i d'una altra, com a demandat, Universo Selección, SL, que no va comparéixer malgrat estar citada de forma legal, Fogasa, representada per la lletrada María Santas Ara Callizo, en nom del rei, pronuncie la següent:   
Sentència   
Antecedents de fet   
Primer. Amb data 10 de maig de 2010 va entrar al Deganat dels jutjats socials de Madrid, la demanda formulada per Cristina Espinar Caballero contra Universo Selección, SL, la tramitació de la qual va correspondre a aquest Jutjat, cosa per la qual sobre la base dels fets i fonaments que s'hi exposen, demana que es dicte sentència en els termes que consten en la pètita de la demanda.   
Segon. Una vegada admesa a tràmit la demanda, mitjançant el Decret d'11 de maig de 2010, es va assenyalar, per al dia 6 de juny de 2011, a les 10.30 hores, l'audiència per a la celebració dels actes de conciliació i, si pertoca, de judici. A aquest acte van comparéixer les parts i els professionals indicats més amunt, i després de la ratificació de la demanda es va oposar la demandada.   
Després de la recepció del plet a prova i una vegada practicades aquestes en tràmit de conclusions, les parts compareixents van elevar les seues a definitives, i el judici es va declarar conclús i vist per a sentència.   
Fets provats   
Primer. La demandant Cristina Espinar Caballero, amb el DNI número 18766264Y, va prestar serveis per a l'empresa Universo Selección, SL, els dies 20 a 23 i 27 a 30 d'agost de 2009, així com el 8, 9 i 17 a 20 de setembre de 2009, amb la categoria professional d'hostessa d'imatge i un salari de 8 euros, amb la inclusió de les parts proporcionals de pagues extraordinàries per cada hora treballada. (Folis números 6,7, 58, 59, 63, 65 y 66 d'actuacions).   
Segon. La demandant ha intentat la celebració de l'intent conciliatori previ, mitjançant la presentació d'una sol·licitud el 12 d'abril de 2010.   
(Foli número 5 d'actuacions).   
Fonaments de dret   
Primer. L'Estatut dels Treballadors, aprovat mitjançant el Reial Decret Legislatiu 1/1995, de 24 de març (Butlletí Oficial de l'Estat de 29 de març), estableix l'obligatorietat d'abonament puntual i documentat dels salaris, els quals consisteixen en la totalitat de les percepcions econòmiques que corresponguen al treballador de conformitat amb els articles 4, número 2, lletra f), 26 i 29, pel treball prestat per compte d'altri. Aquestes percepcions inclouen la meritació diària de les pagues extraordinàries, encara que la liquidació s'efectue en una data determinada i siguen proporcionals al temps treballat. Atés que la demandant reclama els imports dels salaris dels dies d'agost i setembre de 2009 segons les quanties indicades en el fet tercer de la demanda, vista la documental aportada i acreditada la vigència de la relació laboral durant el període que és objecte de reclamació, es procedent l'estimació de la demanda, ja que l'empresa -sobre la qual recau la càrrega de la prova de l'abonament dels salaris de conformitat amb l'article 217, número 3, de la Llei d'Enjudiciament Civil- no ha acreditat el pagament dels imports que són objecte de reclamació.   
Segon. L'article 29, paràgraf número 3, de l'Estatut dels Treballadors, estableix que l'interés per mora en el pagament del salari serà del 10%, és a dir, la norma contempla que els deutes salarials s'incrementen de forma automàtica en el percentatge indicat; i matisa la doctrina jurisprudencial que l'esmentat increment s'aplicarà en els supòsits de l'article 1100 del Codi Civil: deutes líquids, vençuts i exigibles, cosa que passa en aquest supòsit, però ara ben computats des de la data de presentació de la demanda, és a dir, des del 10 de maig de 2010.   
  
Tercer. Atés que estem davant d'una reclamació l'import de la qual no supera el límit de 1.803 euros, en aplicació de l'article 189 de la Llei de Procediment Laboral, contra aquesta sentència no pertoca la interposició de recurs de suplicació.   
Quart. El Fons de Garantia Salarial ha sigut citat a termini de conformitat amb l'article 23 de la Llei de Procediment Laboral.   
  
Dispositiva   
Estime la demanda interposada per Cristina Espinar Caballero contra l'empresa Universo Selección, SL, i condemne la demandada a pagar la quantitat de 216,00 euros, més 22,00 euros en concepte d'interés anual per mora.   
Pel que fa al Fons de Garantia Salarial no efectue declaració expressa d'absolució o condemna, sense perjudici de les seues responsabilitats i amb les limitacions de l'article 33 ET.   
Notifiqueu aquesta sentència a les parts i feu-los saber que no s'hi pot interposar cap recurs.   
Aquesta és la meua sentència, que s'unirà seguint el seu ordre al llibre de sentències d'aquest Jutjat Social, i se'n portarà un certificat a aquestes actuacions, que pronuncie, mane i firme».   
Publicació. La sentència anterior va ser llegida i publicada en el dia de la data per la magistrada jutgessa María Luisa Segura Rodríguez, que la subscriu, a la Sala d'Audiències d'aquest Jutjat. En done fe.